VLÁDA SLOVENSKEJ REPUBLIKY

Návrh
Uznesenie vlády Slovenskej republiky
číslo
zo dňa................

k návrhu na uzavretie Zmluvy medzi Slovenskou republikou a Ukrajinou o malom pohraničnom styku

Číslo materiálu:	    
                /2008	
Predkladateľ:	podpredseda vlády a minister vnútra 	

Vláda

A.	s ú h l a s í
	
A.1.	s uzavretím Zmluvy medzi Slovenskou republikou a Ukrajinou o malom pohraničnom styku (ďalej len „zmluva”),
	
A.2.	s tým, že jej zmluva nebude po podpise znovu predložená,

A.3. so zvýšením limitu počtu zamestnancov v roku 2008, ktorý je stanovený v  prílohe č. 1 k uzneseniu vlády SR číslo 867/2007 a v nasledujúcich rokoch o 5 osôb pre kapitolu Ministerstvo zahraničných vecí SR v súvislosti s realizáciou zmluvy,

A.4. s vyčlenením rozpočtových prostriedkov do rozpočtovej kapitoly Ministerstvo zahraničných vecí SR vo výške 9 000 tis. Sk na úhradu výdavkov súvisiacich s realizáciou zmluvy v roku 2009 a nasledujúcich rokoch; 

B.      o d p o r ú č a

prezidentovi Slovenskej republiky 

B.1.	poveriť predsedu vlády alebo ministra zahraničných vecí a ako alternátov splnomocniť podpredsedu vlády a ministra vnútra alebo veľvyslanca Slovenskej republiky v Kyjeve na podpis zmluvy s výhradou ratifikácie,

B.2.	ratifikovať podpísanú zmluvu po vyslovení súhlasu Národnej rady Slovenskej republiky;

VLÁDA SLOVENSKEJ REPUBLIKY

Národnej rade Slovenskej republiky

B.3.	vysloviť súhlas so zmluvou a rozhodnúť o tom, že ide o zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi;

C.      p o v e r u j e
         
           predsedu vlády

C.1. predložiť zmluvu po jej podpise Národnej rade Slovenskej republiky na vyslovenie súhlasu a na rozhodnutie, že ide o zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi,

podpredsedu vlády a ministra vnútra

C.2.  odôvodniť návrh na uzavretie zmluvy v Národnej rade Slovenskej republiky;   

D.	     u k l a d á
                 
           ministrovi financií 

D.1.	zvýšiť limit počtu zamestnancov v rozpočtovej kapitole Ministerstvo zahraničných vecí SR v roku 2008 a nasledujúcich rokoch o 5 osôb v súvislosti  s realizáciou zmluvy, 

D.2. vyčleniť rozpočtové prostriedky do rozpočtovej kapitoly Ministerstvo zahraničných vecí SR vo výške 9 000 tis. Sk v roku 2009 a nasledujúcich rokoch v súvislosti s realizáciou zmluvy; 

podpredsedovi vlády a ministrovi vnútra

D.3. požiadať ministra zahraničných vecí, aby zabezpečil opatrenia súvisiace s nadobudnutím platnosti zmluvy,

D.4. požiadať ministra zahraničných vecí, aby zabezpečil vyhlásenie zmluvy v  Zbierke  zákonov  Slovenskej  republiky           

Vykonajú:	predseda vlády
                  	podpredseda vlády a minister vnútra
                  	minister zahraničných vecí
  minister financií
                  	
Na vedomie:  prezident Slovenskej republiky
                       predseda Národnej rady Slovenskej republiky